**Zmluva**

**o  zabezpečení bežných obslužných prác v AB IVSC Banská Bystrica a jej priľahlých priestoroch,**

 **uzavretá podľa § 269 ods. 2 a nasl. Obchodného zákonníka,**

číslo objednávateľa: /**6240/2009** číslo poskytovateľa:

**1. Zmluvné strany**

1.1. **OBJEDNÁVATEĽ** : **Slovenská správa ciest**

Sídlo : Miletičova č.19, 826 19 Bratislava

štatutárny orgán : **Ing. Roman Žembera,** generálny riaditeľ

osoba oprávnená uzavrieť zmluvu : **Ing. Peter Polešenský**, riaditeľ SSC-IVSC,

 Skuteckého 32, 974 23 Banská Bystrica

Osoby oprávnené rokovať vo veciach

 zmluvných : Ing. Jana Semanová – vedúca útvaru ekonomiky a vnútorných vzťahov

Bankové spojenie : Štátna pokladnica

č. účtu : 7000135433/8180

IČO : 00 33 28

DIČ : 2021067785

Telefón, fax : 048/4343206, 048/4143424

Právna forma  **:** Štátna rozpočtová organizácia zriadená Ministerstvom dopravy, pôšt a telekomunikácií SR zriaďovacou listinou č. 5854/M-95 zo dňa 7.12.1995, v úplnom znení pod č. 316/M - 2005 zo dňa 14. februára 2005, zmenená rozhodnutím MDPT SR č. 100 z 11. mája 2006

(ďalej len objednávateľ)

**1.2. POSKYTOVATEĽ : ŠVARBA s.r.o.**

**Sídlo : Beskydská 24, 974 11 Banská Bystrica**

**Zastúpený : Jozef Švarba**

IČO : 44 753 951

IČ DPH : neplatca DPH

DIČ : 2022818435

Bankové spojenie : VÚB a.s., pobočka Banská Bystrica

Číslo účtu : 2597074553/0200

Osoby oprávnené na rokovanie

vo veciach zmluvných : Jozef Švarba

Osoby oprávnené na rokovanie

vo veciach technických : Jozef Švarba

Telefón, fax : 0905 252 631

E-mail :

Právna forma : spoločnosť zapísaná v OR OS Banská Bystrica, Oddiel číslo Sro, Vložka číslo 16470/S

(ďalej len poskytovateľ)

## PREAMBULA

Zmluvné strany uzatvárajú túto zmluvu na základe výsledku verejného obstarávania postupom zákazky s nízkou hodnotou podľa zákona č. 25/2006 Z. z. o verejnom obstarávaní a o zmene a doplnení niektorých zákonov.

**2. Predmet zmluvy**

**2.1**. Predmetom tejto zmluvy je zabezpečenie bežných obslužných prác v  AB IVSC Banská Bystrica a jej priľahlých priestoroch pozostávajúcich z :

a) Prevádzka – obsluha nízkotlakovej teplovodnej kotolne na plynné palivo vrátane rozvodov

b) Bežná údržba, drobné opravy, zabezpečenie celoročného upratovania priestranstiev priľahlých k budove

**2.2**. Objednávateľ sa zaväzuje vykonané práce bez vád prevziať a zaplatiť za ne dohodnutú cenu.

**3. Rozsah prác**

**3.1**. Poskytovateľ bude služby uvedené v čl. 2. tejto zmluvy vykonávať nasledovne:

**3.1.1.** **Prevádzka – obsluha nízkotlakovej teplovodnej kotolne na plynné palivo vrátane rozvodov**

- prevádzka plynovej kotolne s obsluhou 4 tlakových nádob (4 ks kotlov FERROMAT GBFN 3-120 Z, výkon jedného kotla 87 až 117 kW) v súlade s Prevádzkovým poriadkom

- vedenie prevádzkového denníka

- pravidelný odpis spotreby plynu

- vykonávanie drobných údržbárskych prác týkajúcich sa technických zariadení kotolne v súlade s Prevádzkovým poriadkom

- spolupráca pri opravách a pravidelných revíziách a prehliadkach kotolne, plynových zariadení a tlakových nádob

Práce budú vykonávané v časových intervaloch a v rozsahu určenom Prevádzkovým poriadkom plynovej kotolne, v naliehavých prípadoch výskytu porúch a pod. automaticky, resp. na základe osobnej alebo telefonickej požiadavky objednávateľa do 30 minút.

**3.1.2. Bežná údržba, drobné opravy, zabezpečenie celoročného upratovania priestranstiev priľahlých k administratívnej budove:**

a) údržbárske práce: údržba bežná, drobné opravy na objekte a zariadení, oprava a výmena zásuviek, žiaroviek a žiariviek v budove, spolupráca pri pravidelných revíziách elektrických zariadení

b) objekt AB: maľovka, oprava dverí, oprava sanitárnych zariadení budovy (WC, umývadlá, batérie a pod.)

c) pravidelné prehliadky výťahu: bežná kontrola prevádzky výťahu

Práce budú vykonávané priebežne v dohodnutých časových intervaloch, v naliehavých prípadoch na základe osobnej alebo telefonickej požiadavky objednávateľa do 24 hodín.

d) upratovanie priľahlých priestorov**:**

- čistenie, zametanie priestorov okolo administratívnej budovy a parkovísk

- odstraňovanie buriny, kosenie a vyhrabanie trávnatej plochy na priestranstvách prislúchajúcich k AB a sociálnej budove

**-** odstraňovanie snehu, námrazy a náľadia z parkovísk, hlavného schodiska, vedľajšieho schodiska a priľahlých chodníkov, posyp týchto plôch posypovým materiálom pri námraze

Práce súvisiace so zabezpečovaním zimnej údržby budú vykonávané v pracovných dňoch v čase do 7,00 hod. a ďalej podľa potreby, v dňoch pracovného pokoja podľa potreby.

Práce na upratovaní vymedzených priestorov mimo zimného obdobia budú vykonávané v čase od 7,00 hod. do 9,00 hod.

e) mesačné odpisy spotreby vody

**3.2.** Práce bežnej údržby a celoročné upratovanie priľahlých priestorov budú zabezpečované v časovom rozsahu podľa požiadaviek oprávnenej osoby objednávateľa až po vzájomnej dohode. Poskytnuté služby poskytovateľ zaznamená v Knihe opráv a údržby, ktorá sa bude nachádzať u vedúcej hospodárskej správy, ktorá vyznačené úkony odsúhlasí a práce bez vád prevezme.

**4. Čas plnenia**

Zmluva sa uzatvára na dobu **určitú** od 01.07.2009 do 30.06.2013.

**5. Cena a platobné podmienky**

**5.1**. Cena za predmet zmluvy bola zmluvnými stranami dohodnutá, podľa § 3 ods. 1 zákona č. 18/1996 Z. z. o cenách v znení neskorších predpisov a vyhl. MF SR č. 87/1996 Z.z., ktorou sa zákona o cenách vykonáva, v znení neskorších predpisov a na základe ponuky poskytovateľa (zákazka s nízkou hodnotou) nasledovne:

**5.1.1.** Prevádzka plynovej kotolne: **135,00** **€ / mesiac** (4 067,01 Sk)

**5.1.2**. Opravy a údržba v rozsahu bodu 3.1.2 **5,00 € / hodina** (150,63 Sk)

 Uvádzané paušálne ceny sú cenami bez DPH, nakoľko poskytovateľ v čase uzatvorenia zmluvy nebol platiteľom DPH.

**5.2.** Ceny podľa čl. 5.1 bodov 5.1.1 a 5.1.2 môžu byť v priebehu plnenia zmluvy upravované dodatkom k zmluve:

 **-** v prípade zákonného zvýšenia minimálnej mzdy o úmerný nárast mzdy

**-** v prípade, že poskytovateľ sa stane v zmysle zák. č. 222/2004 Z. z. v znení neskorších zmien a doplnení platiteľom dane z pridanej hodnoty o aktuálnu sadzu dane.

**5.3.** Poskytovateľ sa zaväzuje fakturovať vykonané práce vrátane prípadného nákupu materiálu spojeného s výkonom týchto prác mesačne za predchádzajúci mesiac. Súčasťou vystavenej faktúry bude príloha Súpis vykonaných prác, odsúhlasený vedúcou hospodárskej správy, vrátane dokladov o zakúpení materiálu.

**5.4.** Objednávateľ sa zaväzuje uhradiť dohodnutú cenu na základe faktúry poskytovateľa, spĺňajúcej náležitosti daňového dokladu podľa zákona číslo 222/2004 Z.z. o dani z pridanej hodnoty v znení neskorších predpisov.

**5.5.** Lehota splatnosti každej vystavenej faktúry je 30 dní odo dňa jej doručenia objednávateľovi na fakturačnú adresu SSC IVSC Banská Bystrica, Skuteckého 32, 974 23 Banská Bystrica.

**5.6.** Zmluvné strany sa dohodli:

 **-** na úroku z omeškania 0,05 % z dlžnej sumy vrátane DPH za každý deň omeškania, ktorý objednávateľ uhradí poskytovateľovi za oneskorenú platbu a nesplnenie si povinností objednávateľa,

 **-** ak poskytovateľ nesplní svoju povinnosť v dohodnutom čase alebo požadovanej kvalite, objednávateľ ho na túto skutočnosť upozorní. V prípade opakovaného porušenia bude objednávateľ postupovať podľa článku 9 bod 9.3., pričom má nárok na zníženie mesačnej ceny podľa bodu 5.1 tohto článku o 20 %.

**6. Ustanovenia o súčinnosti**

**6.1**. Objednávateľ zabezpečí poskytovateľovi služieb prístup do priestorov pre poskytnutie služby.

**6.2**. Poskytovateľovi bude umožnené pri výkone dojednaných činností používať náradie a  náčinie objednávateľa. Poskytnuté náradie a náčinie je poskytovateľ povinný používať výlučne v súvislosti s plnením predmetu podľa tejto zmluvy.

**6.3**. Poskytovateľ je povinný umožniť objednávateľovi kontrolu vykonávaných činností, včas ho vyzvať na prevzatie vykonaných opráv, čo objednávateľ potvrdí v Knihe opráv a údržby.

**6.4.** Poskytovateľ sa zaväzuje pri poskytovaní služieb riadiť sa pokynmi zodpovedného zamestnanca objednávateľa.

**6.5.** Zodpovedným zamestnancom objednávateľa je vedúca oddelenia hospodárskej správy p. Danica Jablonská.

**6.6**. Materiálové požiadavky poskytovateľ vopred prejedná s vedúcou oddelenia hospodárskej správy.

**6.7.** Poskytovateľ zabezpečí zakúpenie potrebného materiálu na základe odsúhlasenia objednávateľom do sumy 34,00 € vrátane DPH (1 024,28 Sk) pri jednom nákupe v bežnom mesiaci.

**6.8.** Objednávateľ sa zaväzuje zabezpečiť poskytovateľovi potrebný materiál v zmysle jeho odôvodnených a oprávnených požiadaviek, ktorý v celkovom rozsahu pri jednom nákupe presiahne sumu 34,00 € vrátane DPH (1 024,28 Sk) v bežnom mesiaci.

**7. Podmienky pre poskytovanie služieb**

**7.1**. Poskytovateľ sa zaväzuje vykonávať predmet zmluvy s náležitou odbornou spôsobilosťou, ktorou disponuje tak, aby nedošlo k porušeniu vzťahujúcich sa právnych a technických noriem.

**7.2.** V prípade, že vykonanie predmetu zmluvy, jeho časti resp. rozsah poskytovaných služieb si bude vyžadovať osobitnú kvalifikáciu, ktorou poskytovateľ nedisponuje, je poskytovateľ povinný si túto zabezpečiť v subdodávke.

**7.3**. Poskytovateľ sa zaväzuje, že poskytnuté služby budú v zodpovedajúcej kvalite a rozsahu uvedenom vo faktúre.

**7.4.** Po dokončení prác, alebo po zániku záväzku práce vykonať, je poskytovateľ povinný bez zbytočného odkladu vrátiť objednávateľovi veci od neho prevzaté, ktoré sa nespracovali pri poskytnutí služieb. Poskytovateľ je povinný upozorniť objednávateľa bez zbytočného odkladu na nevhodnú povahu vecí prevzatých od objednávateľa alebo pokynov daných mu objednávateľom na vykonanie predmetu zmluvy.

**7.5.** Ak poskytovateľ zistí pri poskytovaní služieb skryté prekážky týkajúce sa veci, na ktorej sa má vykonať oprava alebo úprava, alebo miesta, kde sa majú služby poskytnúť, a tieto prekážky znemožňujú ich vykonanie dohodnutým spôsobom, je poskytovateľ povinný oznámiť to bez zbytočného odkladu objednávateľovi a navrhnúť mu zmenu požadovaných pracovných činností.

**7.6.** Ak sa podľa povahy prác má ich riadna realizácia preukázať vykonaním skúšok, považuje sa poskytnutie služieb za dokončené až vtedy, keď sa tieto skúšky úspešne vykonali.

**8. Zodpovednosť za vzniknutú škodu**

**8.1.** Poskytovateľ zodpovedá za škodu, ktorá vznikne objednávateľovi, zamestnancom objednávateľa ako aj tretím osobám v dôsledku porušenia povinností vyplývajúcich z tejto zmluvy.

**8.2**. Na náhradu spôsobenej škody sa vzťahujú príslušné ustanovenia Obchodného zákonníka v platnom znení.

**9. Skončenie zmluvného vzťahu**

**9.1.** Zmluvný vzťah skončí uplynutím lehoty, podľa čl. 4 tejto zmluvy.

**9.2.** Zmluvný vzťah založený touto zmluvou môžu zmluvné strany skončiť pred uplynutím lehoty podľa čl. 4 tejto zmluvy a to písomnou dohodou, podpísanou zmluvnými stranami.

**9.3.** Objednávateľ je oprávnený vypovedať zmluvu z dôvodu:

* 1. porušenia ustanovení Prevádzkového poriadku kotolne
	2. spôsobenia škôd na majetku objednávateľa, resp. neodborným zásahom poskytovateľa
	3. nekvalitného zabezpečovania predmetu zmluvy, na čo objednávateľ poskytovateľa už minimálne jedenkrát písomne upozornil

**9.4**. Obe zmluvné strany môžu vypovedať túto zmluvu bez uvedenia dôvodu. Výpovedná doba pre obe zmluvné strany sú dva mesiace a začína plynúť od 1. dňa nasledujúceho mesiaca po doručení písomnej výpovede druhej zmluvnej strane.

**10. Záverečné ustanovenia**

**10.1**. Pokiaľ nie je v tejto zmluve dohodnuté inak, platia v ostatnom ustanovenia Obchodného zákonníka a ustanovenia ostatných všeobecne záväzných právnych predpisov.

**10.2**. Zmluva má 4 strany a je vyhotovená v 2 rovnopisoch. Každá zmluvná strana obdrží 1 vyhotovenie tejto zmluvy.

**10.3.** Zmeny záväzkov sa budú uskutočňovať formou  dodatkov k tejto zmluve výlučne písomnou formou podpísanou oboma zmluvnými stranami.

**10.4.** Zmluva nadobúda platnosť a účinnosť dňom podpisu obomi zmluvnými stranami.

**10.5.** Zmluvné strany prehlasujú, že súhlasia s podmienkami uvedenými v tejto zmluve, čo potvrdzujú svojimi podpismi.

Za objednávateľa: Za poskytovateľa:

V Banskej Bystrici, dňa V Banskej Bystrici, dňa

.............................................. ................................................

**Ing. Peter Polešenský Jozef Švarba**

riaditeľ SSC IVSC Banská Bystrica konateľ spoločnosti ŠVARBA s.r.o.